KOMISSION ASETUS (EY) N:o 2863/95,
annettu 12 päivänä joulukuuta 1995,
Thaimaasta peräisin olevien CN-koodeihin 0714 10 10, 0714 10 91 ja 0714 10 99 kuuluvien tuotteiden yhteisön tullikiintiön avaamisesta ja hallinnoinnista vuoden 1995 jälkimmäisen puoliskon osalta annetun asetuksen (EY) N:o 1567/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 12 artiklan 4 kohdan,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (3) ja erityisesti sen 3 artiklan,
sekä katsoo, että
yhteisö on sitoutunut takaamaan Thaimaalle pääsyn yhteisön markkinoille CN-koodeihin 0714 10 10, 0714 10 91 ja 0714 10 99 kuuluvien tuotteiden osalta 21 miljoonaan tonniin asti neljän vuoden pituisen ajanjakson ajaksi siten, että enimmäismäärä on 5,5 miljoonaa tonnia kalenterivuotta kohti; tätä varten komission asetuksessa (EY) N:o 1567/95 (4) avataan tullikiintiö vuoden 1995 jälkimmäiselle puoliskolle,
tietyistä kolmansista maista peräisin oleviin, CN-koodeihin 0714 10 ja 0714 90 kuuluviin tiettyihin tuotteisiin sovellettavasta tuontijärjestelmästä annetun asetuksen (ETY) N:o 430/87 muuttamisesta 19 päivänä joulukuuta 1994 annetussa neuvoston asetuksessa (EY) N:o 3191/94 (5) avataan vuoden 1995 ensimmäiselle puoliskolle kiintiö kyseisille Thaimaasta peräisin oleville tuotteille; lisättynä edellä tarkoitetussa asetuksessa (EY) N:o 1567/95 vuoden 1995 jälkimmäiselle puoliskolle avattuun kiintiöön sen määrä on tarkalleen 5,5 miljoonaa tonnia,
yhteisön kansainvälisten sitoumusten noudattamiseksi on välttämätöntä taata vuodelle 1995 kyseisten tuotteiden pääsy yhteisön markkinoille 5,5 miljoonaan tonniin asti ja tasata vuoden 1995 kokonaiskiintiön jakamisesta kahteen puolivuotiskiintiöön johtuvat vaikutukset; tämän vuoksi on välttämätöntä lisätä vuoden 1995 jälkimmäiselle puoliskolle sallittuun määrään ne määrät, joita ei tuotu ensimmäisen vuosipuoliskon aikana, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1567/95 1 artiklan 1 kohdassa sanat "2 875 000 tonnille" sanoilla "3 785 448,6 tonnille".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1995.